CELEX: 32018R0063
Language: et
Date: 2017-09-26 00:00:00
Title: Komisjoni delegeeritud määrus (EL) 2018/63, 26. september 2017, millega muudetakse delegeeritud määrust (EL) 2017/571, millega täiendatakse Euroopa Parlamendi ja nõukogu direktiivi 2014/65/EL seoses regulatiivsete tehniliste standarditega, mis käsitlevad tegevuslubade väljastamist aruandlusteenuste pakkujatele ning neile esitatavaid organisatsioonilisi ja tehingute avaldamisega seotud nõudeid (EMPs kohaldatav tekst )

17.1.2018   
               
               
                  ET
               
               
                  Euroopa Liidu Teataja
               
               
                  L 12/2
               
            KOMISJONI DELEGEERITUD MÄÄRUS (EL) 2018/63,
      26. september 2017,
      millega muudetakse delegeeritud määrust (EL) 2017/571, millega täiendatakse Euroopa Parlamendi ja nõukogu direktiivi 2014/65/EL seoses regulatiivsete tehniliste standarditega, mis käsitlevad tegevuslubade väljastamist aruandlusteenuste pakkujatele ning neile esitatavaid organisatsioonilisi ja tehingute avaldamisega seotud nõudeid
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 15. mai 2014. aasta direktiivi 2014/65/EL finantsinstrumentide turgude kohta ning millega muudetakse direktiive 2002/92/EÜ ja 2011/61/EL, (1) eriti artikli 65 lõike 8 punkti c,
      ning arvestades järgmist:
      
                  (1)
               
               
                  Komisjoni delegeeritud määruses (EL) 2017/571 (2) on sätestatud aruandlusteenuste pakkujatele esitatavad organisatsioonilised nõuded, sh nõuded, millele kapitaliinstrumentide puhul peavad vastama kauplemiskoondteabe pakkujad. Kuna mittekapitaliinstrumentidega, nagu võlakirjade, struktureeritud finantstoodete, lubatud heitkoguste väärtpaberite ja tuletisinstrumentidega, seotud kauplemiskoondteabe avalikustamise korda täpsustavad üksikasjad on tihedalt seotud delegeeritud määruse (EL) 2017/571 sätetega, siis on asjakohane täpsustada nimetatud delegeeritud määruses ka mittekapitaliinstrumentide kauplemiskoondteabe ulatus ja delegeeritud määrust (EL) 2017/571 muuta.
               
            
                  (2)
               
               
                  Selleks et kehtestada kauplemiskoondteabe korraldamiseks mittekapitaliinstrumentide puhul kaubanduslikke stiimuleid sisaldav raamistik, tuleks kauplemiskoondteabe pakkujatel lubada korraldada ainult üht varaklassi või mitut varaklassi hõlmavat kauplemiskoondteavet.
               
            
                  (3)
               
               
                  Kauplemiskoondteabe pakkujad peaks tagama, et nad avaldavad nõutud teabe tehingute kohta, mis hõlmavad vähemalt 80 % selliste tehingute kogumahust ja koguarvust, mis tunnustatud kauplemisteabearuandluse avalikustajad ja kauplemiskohad on iga asjaomase varaklassi puhul eelneva kuue kuu jooksul avaldanud. Selle meetodiga tagatakse, et kauplemiskoondteabe pakkujad avaldavad kasutaja jaoks olulist teavet, ja välditakse samas suuri kulusid, mis tuleneks kõigi tunnustatud kauplemisteabearuandluse avalikustajate ja kauplemiskohtade avaldatava kogu teabe hõlmamisest.
               
            
                  (4)
               
               
                  Kauplemiskoondteabe pakkujatele tuleks jätta käesolevas määruses sätestatud hõlmamismääradeni jõudmisel piisavalt aega, et nad saaksid vajaduse korral lisada andmevoole uusi kauplemiskohti ja tunnustatud kauplemisteabearuandluse avalikustajaid.
               
            
                  (5)
               
               
                  Ühtsuse huvides ja finantsturgude sujuvaks toimimiseks on vaja, et mittekapitaliinstrumentide kauplemiskoondteabe pakkujatega seotud sätteid ja direktiivi 2014/65/EL ülevõtvaid riiklikke õigusnorme hakataks kohaldama samal kuupäeval. Uuele korrale sujuva ülemineku tagamiseks on vaja, et kauplemiskoondteabe pakkujatele kohustuslike hõlmamismäärade kindlaksmääramise esimene periood hõlmaks 1. jaanuaril 2019 algavat perioodi.
               
            
                  (6)
               
               
                  Käesolev määrus põhineb regulatiivsete tehniliste standardite eelnõul, mille esitas komisjonile Euroopa Väärtpaberiturujärelevalve (ESMA).
               
            
                  (7)
               
               
                  ESMA on korraldanud käesoleva määruse aluseks oleva regulatiivsete tehniliste standardite eelnõu kohta avalikud konsultatsioonid ning küsinud arvamust Euroopa Parlamendi ja nõukogu määruse (EL) nr 1095/2010 (3) artikli 37 kohaselt loodud väärtpaberituru sidusrühmade kogult,
               
            ON VASTU VÕTNUD KÄESOLEVA MÄÄRUSE:
      Artikkel 1
      Delegeeritud määrust (EL) 2017/571 muudetakse järgmiselt.
      
                  1)
               
               
                  Lisatakse artikkel 15a:
                  „Artikkel 15a
                  Võlakirjade, struktureeritud finantstoodete, lubatud heitkoguste väärtpaberite ja tuletisinstrumentidega seotud kauplemiskoondteabe ulatus
                  1.   Kauplemiskoondteabe pakkuja esitab elektroonilises andmevoos andmed ühe või mitme järgmise varaklassi kohta:
                  
                              a)
                           
                           
                              võlakirjad, v.a börsil kaubeldavad kaubad ja börsil kaubeldavad võlakirjad;
                           
                        
                              b)
                           
                           
                              börsil kaubeldavate kaupade ja börsil kaubeldavate väärtpaberite liigid;
                           
                        
                              c)
                           
                           
                              struktureeritud finantstooted;
                           
                        
                              d)
                           
                           
                              väärtpaberistatud tuletisinstrumendid;
                           
                        
                              e)
                           
                           
                              intressimäära tuletisinstrumendid;
                           
                        
                              f)
                           
                           
                              välisvaluuta tuletisinstrumendid;
                           
                        
                              g)
                           
                           
                              aktsiatel põhinevad tuletisinstrumendid;
                           
                        
                              h)
                           
                           
                              kauba tuletisinstrumendid;
                           
                        
                              i)
                           
                           
                              krediidituletisinstrumendid;
                           
                        
                              j)
                           
                           
                              hinnavahelepingud;
                           
                        
                              k)
                           
                           
                              C10 tuletisinstrumendid;
                           
                        
                              l)
                           
                           
                              lubatud heitkoguste väärtpaberite tuletisinstrumendid;
                           
                        
                              m)
                           
                           
                              lubatud heitkoguste väärtpaberid.
                           
                        2.   Kauplemiskoondteabe pakkuja lisab oma elektroonilisse andmevoogu määruse (EL) nr 600/2014 artiklite 10 ja 21 kohaselt avalikustatud andmed, mis vastavad mõlemale järgmisele hõlmamismäärale:
                  
                              a)
                           
                           
                              kauplemiskoondteabe pakkuja avaldatud tehingute arv lõikes 1 loetletud varaklassis moodustab vähemalt 80 % selliste asjaomase varaklassi tehingute koguarvust, mille kõik tunnustatud kauplemisteabearuandluse avalikustajad ja kauplemiskohad on lõikes 3 osutatud hindamisperioodi jooksul liidus avaldanud;
                           
                        
                              b)
                           
                           
                              kauplemiskoondteabe pakkuja avaldatud tehingute maht lõikes 1 loetletud varaklassis moodustab vähemalt 80 % selliste asjaomase varaklassi tehingute kogumahust, mille kõik tunnustatud kauplemisteabearuandluse avalikustajad ja kauplemiskohad on lõikes 3 osutatud hindamisperioodi jooksul liidus avaldanud.
                           
                        Punkti b kohaldamisel määratakse tehingute maht kindlaks kooskõlas komisjoni delegeeritud määruse (EL) 2017/583 (*1) II lisa tabelis 4 täpsustatud mahu mõõtmisega.
                  3.   Kauplemiskoondteabe pakkuja hindab lõikes 2 sätestatud hõlmamismäärasid iga kuue kuu tagant, lähtudes eelmist kuut kuud käsitlevatest andmetest. Hindamisperiood algab igal aastal 1. jaanuaril ja 1. juulil. Esimene periood hõlmab 2019. aasta esimest kuut kuud.
                  4.   Kauplemiskoondteabe pakkuja tagab, et lõikes 2 sätestatud minimaalsed hõlmamismäärad saavutatakse võimalikult ruttu ja igal juhul hiljemalt
                  
                              a)
                           
                           
                              1. jaanuarist kuni 30. juunini kestnud perioodi puhul järgneva kalendriaasta 31. jaanuaril;
                           
                        
                              b)
                           
                           
                              1. juulist kuni 31. detsembrini kestnud perioodi puhul järgneva kalendriaasta 31. juulil.
                           
                        
                     (*1)  Komisjoni 14. juuli 2016. aasta delegeeritud määrus (EL) 2017/583, millega täiendatakse finantsinstrumentide turge käsitlevat Euroopa Parlamendi ja nõukogu määrust (EL) nr 600/2014 seoses regulatiivsete tehniliste standarditega, mis käsitlevad kauplemiskohtade ja investeerimisühingute suhtes kohaldatavaid läbipaistvuse nõudeid võlakirjade, struktureeritud finantstoodete, lubatud heitkoguste väärtpaberite ning tuletisinstrumentide puhul (ELT L 87, 31.3.2017, lk 229).“"
						
               
            
                  2)
               
               
                  Artikkel 21 asendatakse järgmisega:
                  „Artikkel 21
                  Jõustumine ja kohaldamine
                  Käesolev määrus jõustub kahekümnendal päeval pärast selle avaldamist Euroopa Liidu Teatajas.
                  Seda kohaldatakse alates 3. jaanuarist 2018.
                  Siiski kohaldatakse artikli 15a lõiget 4 alates 1. jaanuarist 2019 ning artikli 14 lõiget 2, artikli 15 lõikeid 1, 2 ja 3 ning artikli 20 punkti b alates 3. septembrist 2019.“
               
            Artikkel 2
      Jõustumine ja kohaldamine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 26. september 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 173, 12.6.2014, lk 349.
      
         (2)  Komisjoni 2. juuni 2016. aasta delegeeritud määrus (EL) 2017/571, millega täiendatakse Euroopa Parlamendi ja nõukogu direktiivi 2014/65/EL seoses regulatiivsete tehniliste standarditega, mis käsitlevad tegevuslubade väljastamist aruandlusteenuste pakkujatele ning neile esitatavaid organisatsioonilisi ja tehingute avaldamisega seotud nõudeid (ELT L 87, 31.3.2017, lk 126).
      
         (3)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).